57 ຄົນ ເສຍຊີວິດ ຍ້ອນ ລົດບັນທຸກນ້ຳມັນ ຕຳກັນກັບ ລົດບັສໂດຍສານ ທີ່ປາກິສຖານ
ລົດທັງສອງຄັນ ຖືກໄໝ້ເປັນແປວໄຟຂຶ້ນ ຈາກແຮງກະທົບ ພວກທີ່ເສຍຊີວິດ ຖືກໄຟໄໝ້ ຈົນບໍ່ສາມາດ ຢັ້ງຢືນສົບ ຂອງເຂົາເຈົ້າໄດ້.
ບັນດາເຈົ້າໜ້າທີ່ປາກິສຖານ ກ່າວວ່າ ລົດບັນທຸກນ້ຳມັນຄັນນຶ່ງ ປາກົດວ່າແລ່ນໄປຢ່າງໄວໃນທາງຜິດ ໄດ້ໄປຕຳເອົາລົດບັສບັນ ທຸກຄົນໂດຍສານຄັນນຶ່ງໃນເຊົ້າວັນອາທິດມື້ນີ້ ເຮັດໃຫ້ປະຊາຊົນ ຢ່າງໜ້ອຍ 57 ຄົນເສຍຊີວິດ ຢູ່ໃກ້ໆກັບເມືອງທ່າເຮືອກາຣາຈີ ໃນພາກໃຕ້ຂອງປາກິສຖານນັ້ນ ເຈົ້າໜ້າທີ່ຕຳຫຼວດຂັ້ນອາວຸໂສທ່ານນຶ່ງກ່າວວ່າ ອຸບັດເຫດລົດຕຳ ກັນດັ່ງກ່າວ ເກີດຂຶ້ນໃນຖະໜົນທີ່ມີສະພາບບໍ່ດີສາຍນຶ່ງ ຊຶ່ງເຮັດ ໃຫ້ລົດທັງສອງຄັນເກີດໄຟໄໝ້ກຸ້ມຂຶ້ນຈາກແຮງກະທົບດັ່ງກ່າວ ພວກທີ່ໄດ້ຮັບເຄາະຮ້າຍຮວມທັງພວກແມ່ຍິງແລະເດັກນ້ອຍ ຊຶ່ງ ສ່ວນໃຫຍ່ແລ້ວ ຖືກໄຟໄໝ້ລ້ວມຈົນບໍ່ສາມາດຢັ້ງຢືນສົບຂອງພວກເຂົາເຈົ້າໄດ້ ບັນດາເຈົ້າໜ້າທີ່ກ່າວວ່າ ຈຳນວນຜູ້ເສຍຊີວິດອາດຈະເພີ້ມຂຶ້ນຕື່ມອີກ ນາຍ Abdul Hafeez ຊຶ່ງພວກສະມາຊິກຄອບຄົວຂອງລາວ 9 ຄົນເສຍຊີວິດໃນອຸບັດເຫດດັ່ງກ່າວເວົ້າວ່າ ບັນດາເຈົ້າໜ້າທີ່ກ່າວວ່າ ພວກຄົນໂດຍສານຈຳນວນບໍ່ເທົ່າໃດຄົນລອດຊີວິດຈາກໄຟໄໝ້ ໂດຍພາກັນໂຕນອອກຈາກປ້ອງຢ້ຽມລົດບັສ ມີການອ້າງຄຳເວົ້າຂອງທ່ານໝໍຄົນນຶ່ງເຊັ່ນກັນ ທີ່ໂຮງໝໍໃນເມືອງກາ ຣາຈີວ່າ ຈຳນວນຜູ້ເສຍຊີວິດອາດຈະເພີ້ມຂຶ້ນອີກ